**Turun yliopiston matemaattisten ja fysikaalisten tieteiden opiskelijoiden yhdistys Delta ry:n toimintasuunnitelma vuodelle ~~2023~~ 2024**

1. **Toiminta-ajatus**

Yhdistyksen tavoitteena on ylläpitää ja kehittää Turun yliopistossa matemaattisia ja fysikaalisia tieteitä opiskelevien tieteellistä ja ammatillista pätevyyttä, opinto- ja ammattikysymyksiin liittyviä etuja sekä viihtyvyyttä.

1. **Kokoukset**

**Tavoite**

Sääntömääräisten yhdistyksen kokouksien lisäksi järjestetään tarvittaessa ylimääräisiä yhdistyksen kokouksia. Yhdistyksen hallitus pitää lukukausien aikana kokouksiaan pääsääntöisesti kerran viikossa, minkä lisäksi hallitus kutsutaan koolle tarvittaessa. Jäsenistö on tervetullut hallituksen kokouksiin.

**Toteutustavat**

* 1. Yhdistys järjestää sääntömääräisen kevätkokouksen ~~helmikuussa~~ yhdistyksen sääntöjen määrittämänä ajankohtana.
  2. Yhdistys järjestää sääntömääräisen syyskokouksen marraskuussa. Tapahtuman ohessa on pienimuotoinen ilmainen tarjoilu jäsenistölle.
  3. Ylimääräisiä yhdistyksen kokouksia järjestetään tarpeen mukaan esimerkiksi hallituksen kokoonpanon muuttamiseksi tai sääntömuutoksen ollessa vireillä.
  4. Yhdistyksen hallitus pitää kokouksiaan opetusperiodien aikana kerran viikossa. Muina aikoina kokouksia järjestetään tarpeen mukaan. Jäsenistö on tervetullut kokouksiin esittämään ideoitaan ja näkemyksiään.
  5. Yhdistyksen hallitus järjestää suurempien projektien yhteydessä epävirallisia iltakouluja, joissa valmistellaan päätettäviä asioita.

1. **Jäsenistö ja rekrytointi**

**Tavoite**

Yhdistys hankkii uusia jäseniä ennen kaikkea uusista opiskelijoista. Vanhat jäsenet pidetään mukana yhdistyksen toiminnassa. Hallitus kannustaa jäsenistöä aktiiviseen yhdistyksen toiminnan kehittämiseen.

**Toteutustavat**

* 1. Yhdistys rekrytoi uusia jäseniä fysikaalisten ja matemaattisten tieteiden pääaineopiskelijoista osallistumalla aktiivisesti tuutoritoimintaan. Uusille opiskelijoille järjestetään orientoivalla viikolla syksyn alussa tapahtumia joka arki-iltana. Tapahtumista vähintään yksi on alkoholiton.
     1. Orientoivaa viikkoa edeltävällä viikolla järjestetään d.O.O.m. (Diagnostinen orientoituminen opiskelun maailmaan). Ohjelma koostuu vapaasta oleilusta ja pelailusta. Yhdistys tarjoaa grillausmahdollisuuden ja hieman grillattavaa. Tarkoituksena on tutustuttaa uudet opiskelijat toisiinsa ja tuutoreihinsa.
     2. Uusille opiskelijoille järjestetään pilttisauna, jossa on tarjolla pientä syötävää. Tilaisuuteen ovat tervetulleita myös vanhemmat opiskelijat.
     3. Yhdistys esittäytyy kansainvälisten opiskelijoiden orientaatiossa.
  2. Yhdistyksen hallitus ylläpitää sähköistä jäsenrekisteriä, jota pidetään ajan tasalla aktiivisesti. Jäsenrekis- terin tietosuojaseloste on esillä, ja sitä päivitetään tarpeen mukaan.
  3. Yhdistys osallistuu yliopiston, tiedekunnan, laitosten ja muiden tahojen järjestämiin koululaispäiviin pitämällä standeja tai vastaavilla keinoilla. Lisäksi yhdistys auttaa laitoksia rekrytoimaan opiskelijoita esittelemään fysikaalisten ja matemaattisten tieteiden opiskelua kouluissa ympäri maata.
  4. Jäsenistöllä on mahdollisuus vaikuttaa yhdistyksen toimintaan tekemällä aloitteita joko niille varatuilla lomakkeilla tai esittämällä ajatuksiaan suoraan jollekulle hallituksen jäsenelle. Hallitus kannustaa jäsenistöä osallistumaan yhdistyksen toiminnan kehittämiseen.
  5. Hallitus kerää lukuvuoden päätteeksi palautetta toiminnastaan jäsenistöltä.
  6. Hallitus ylläpitää jatkuvasti toiminnassa olevaa kanavaa, jonka kautta jäsenistö voi lähettää palautetta ja kehitysideoita anonyymisti.
  7. Yhdistys tarjoaa sähköisen mahdollisuuden jättää jäsenhakemus sekä jäsenille ilmoittautua läsnäolevaksi ja tehdä aloitteita.
  8. Yhdistys tarjoaa jäsenistölle mahdollisuuden suorittaa kohdissa 3.4.–3.7. mainitut toimet myös englanniksi.

1. **Yhdistyksen organisaatio**

**Tavoite**

Yhdistyksen hallitus päättää järjestäytymiskokouksessaan hallituksen jäsenien vastuualueista suunnitellun toiminnan sekä hallituksen jäsenien toiveiden kannalta parhaaksi katsomallaan tavalla. Yhdistys rekrytoi tarpeen mukaan jäsenistöstä toimihenkilöitä. Toimihenkilötoiminnalla mahdollistetaan yhdistykselle laajempi toiminta jäsenistön erityisosaamisen ja kiinnostuksen avulla. Yhdistys perustaa tarpeen mukaan toimikuntia esimerkiksi jonkin projektin toteuttamiseksi. Toimihenkilövalinnoissa suositaan avointa hakua. Yksittäisen toimihenkilön toimikausi ei ilman painavaa syytä jatku pidemmälle kuin hänet nimittäneen hallituksen toimikausi.

**Toteutustavat**

* 1. Organisaation järjestäytyminen
     1. Yhdistyksen hallitus järjestäytyy ja päättää jäsentensä vastuualueista.
     2. Yhdistyksen hallitus päättää – jäsentensä vastuualueet huomioon ottaen – avoimien hakujen avaamisesta yhdistyksen toimihenkilöiksi sekä päättää hakujen tuloksen perusteella yhdistyksen toimihenkilöt, joiden toimikausi on sidottu hallituksen toimikauteen.
     3. Yhdistyksen jäsen voi ehdottaa hallitukselle kokonaan uutta toimihenkilötehtävää.
     4. Yhdistyksen hallitus pitää ajantasaista listaa yhdistyksen nykyisistä ja aiemmista toimihenkilöistä.
  2. Vuoden ~~2023~~ 2024 aikana yhdistyksellä on seuraavanlaisia toimikuntia:
     1. Ansiolahjatoimikunta.
     2. Yritystoimikunta.
     3. Haalaritoimikunta.
     4. Välivuosijuhlatoimikunta.
     5. ~~Laulukirjatoimikunta.~~
     6. Potenssi-toimikunta
     7. IntegraatioFest-toimikunta
  3. Jatkuvaan toimintaan liittyvät tai vahvasti projektiluontoiset hankkeet toteutetaan toimihenkilöiden ja toimikuntien avustuksella.

1. **Koulutuspolitiikka ja suhteet laitoksiin**

**Tavoite**

Yhdistys kiinnittää huomiota jäsenistönsä edunvalvontaan toteuttamalla yhdistyksen koulutus- poliittista strategiaa. Hallitus tekee tiivistä yhteistyötä matematiikan ja tilastotieteen sekä fysiikan ja tähtitieteen laitosten kanssa. Tiivistä yhteistyötä tehdään myös hallinnon opiskelijaedustajien kanssa. Tällä tavoin osallistutaan aktiivisesti muun muassa opetussuunnitelman laatimiseen, opetuksen parantamiseen sekä selkeiden epäkohtien korjaamiseen.

**Toteutustavat**

* 1. Yhdistyksen hallitus pitää yhdistyksen koulutuspoliittisen strategian ajantasaisena yhteistyössä hallinnon opiskelijaedustajien (hallopedien) kanssa ja toteuttaa käytännössä sitä yhteistyössä laitosten kanssa.
  2. Yhdistys osallistuu uusien hallopedien rekrytointiin sekä järjestää tapaamisia hallopedeille vähintään kaksi kertaa vuodessa.
  3. Yhdistyksen hallitus pitää hallopedeihin yhteyttä ja kannustaa heitä osallistumaan hallituksen kokouksiin tai muulla tavoin raportoimaan toiminnastaan.
  4. Yhdistyksen hallitus osallistuu tuutoreiden valintaan antamalla lausunnon tiedekunnalle ja käymällä keskusteluja laitosten henkilökunnan kanssa. Lisäksi yhdistys järjestää keväällä tai kesällä tutustumistilaisuuden uusille tuutoreille.
  5. Yhdistys järjestää lukukausien aikana yhteistyössä laitosten kanssa opiskelijoiden ja henkilökunnan yhteisiä teehetkiä ja kahvituokioita. Tarkoitus on edistää opiskelijoiden ja laitoksen henkilökunnan välistä kanssakäymistä sekä tarjota opiskelijoille ajankohtaista tietoa koulutusohjelmista ja työelämästä.
  6. Yhdistyksen edustajia osallistuu laitosten järjestämiin opintotiimin (Deltatiimi) tapaamisiin, joissa keskustellaan opiskelua koskevista asioista sekä laitosten että opiskelijoiden näkökulmasta.
  7. Laitosten edustajia kutsutaan yhdistyksen päivätapahtumiin, kuten yhdistyksen syntymäpäivä- tai päivystyskahvituksiin.
  8. Tarvittaessa yhdistyksen hallitus ottaa kantaa koulutuspoliittisiin asioihin.
  9. Yhdistys järjestää syksyllä koulutuspoliittisen tapahtuman, esimerkiksi saunailtaman, jonka tarkoituksena on valistaa yhdistyksen jäseniä heidän vaikuttamismahdollisuuksistaan yliopiston sisällä.
  10. Yhdistyksen hallitus tiedottaa tekemästään edunvalvonnasta ja ajankohtaisista koulutuspoliittisista asioista esimerkiksi Perjantaiprofetiassa (ks. kohta 7.6.).
  11. Yhdistys järjestää laitosten kanssa yhteistä toimintaa, kuten teemailtoja ja luentoja.
  12. Yhdistys kannustaa jäsenistöään vastaamaan kurssipalautteisiin.

1. **Suhteet muihin järjestöihin**

**Tavoite**

Yhdistys ylläpitää ja kehittää suhteita Turun yliopiston ylioppilaskuntaan (TYY) ja sen järjes- töihin sekä muiden korkeakoulujen ainejärjestöihin. Erityistä huomiota kiinnitetään Hybridi Turku ry:n (Hybridi ry) toimintaan osallistumiseen. Yhdistys kuuluu Suomen fysiikan ja matematiikan opiskelijat ry:een (SFMO ry) sekä ylläpitää suhteita myös ammattiliittoihin.

**Toteutustavat**

* 1. Yhdistys ylläpitää suhteita ainakin seuraaviin ammattiliittoihin:
     1. Luonnon-, ympäristö- ja metsätieteilijöiden liitto Loimu ry (Loimu).
     2. Tekniikan ~~Akateemisten Liitto~~ Akateemiset TEK ~~ry~~ (TEK).
     3. TEKin kerho Tekniikan Akateemisten Liitto TEK ry:n Matemaattis-luonnontieteellisten aineiden opiskelijayhdistys (ML).
     4. Matemaattis-luonnontieteellisten alojen Akateemiset ry (MAL).
     5. Opetusalan Ammattijärjestö OAJ ry (OAJ).
     6. Matemaattisten Aineiden Opettajien Liitto MAOL ry:n kerho MAOL-Turku r.y. (MAOL-Turku).
     7. Suomen Opettajaksi Opiskelevien Liitto SOOL ry (SOOL).
  2. Hybridi ry:n ja SFMO ry:n edustajilla on oma puheenvuoronsa yhdistyksen hallituksen kokouksissa.
  3. Hybridi ry:n, SFMO ry:n, TEKin ja Loimun tiedotteet päätyvät suoraan yhdistyksen sähköpostilistalle.
  4. Hallituksen jäsenet ja toimihenkilöt osallistuvat TYYn järjestämiin koulutustapahtumiin.
  5. Loimun kanssa neuvotellaan tarvittaessa uusi ainejärjestösopimus, jossa määritellään tuleva yhteistyö.
  6. Yhdistys ylläpitää ja kehittää suhteitaan muihin yhdistyksiin parhaaksi katsomallaan tavalla ja lähettää edustajansa kutsuttaessa vuosijuhlille tai vastaaviin tapahtumiin mahdollisuuksien mukaan.
  7. Yhdistys tarvittaessa tukee äänivaltaista edustajaansa tämän matkakustannuksissa, mikäli edustajan on matkattava Turun seudun ulkopuolelle.
  8. Yhdistys järjestää yhteisen illanvieton Statistika ry:n ja alumniyhditys Ellipsis ry:n kanssa yhteistyön ja työelämäsuhteiden kehittämiseksi.

1. **Tiedotus**

**Tavoite**

Yhdistyksen jäsenille tiedotetaan toiminnasta sähköpostilistalla (deltafan@utu.fi), sosiaalisessa mediassa, yhdistyksen virallisella Telegram-kanavalla sekä yhdistyksen WWW-sivuilla (https://www.delta.utu.fi). Yhdistyksen ilmoitustaulu sijaitsee fysiikan ja tähtitieteen laitosrakennuksen, Quantumin 1. kerroksessa yhdistyksen toimistoa vastapäätä. Jäsenistöllä on mahdollisuus tutustua hallituksen ja yhdistyksen kokousten pöytäkirjoihin WWW-sivuilla. Lisäksi yhdistyksen kokousten pöytäkirjat toimitetaan yhdistyksen ilmoitustaululle. Pöytäkirjat toimitetaan nähtäville viimeistään kuukauden kuluttua niiden hyväksymisestä.

**Toteutustavat**

* 1. Yhdistyksen kaikki tapahtumat ovat nähtävillä yhdistyksen toimistolla sijaitsevassa seinäkalenterissa sekä tapahtumakalenterissa yhdistyksen WWW-sivuilla. Illanvietoista tiedotetaan lisäksi julisteilla ympäri kampusaluetta.
  2. Yhdistyksen tapahtumista tiedotetaan sähköpostilistalla sitä mukaa, kun ne ovat ajankohtaisia. Yhdistyksen tapahtumista tiedotetaan myös sosiaalisessa mediassa. Näistä tiedotetaan mahdollisuuksien mukaan lisäksi Hybridi Turku ry:n ja TYYn sähköisissä kalentereissa.
  3. Tärkeimmistä yhdistyksen tapahtumista tiedotetaan yhdistyksen WWW-sivuilla. Erityisesti WWW-sivuilla on aina nähtävillä hallituksen seuraavan kokouksen pitoaika ja -paikka.
  4. Yhdistyksen kokousten ~~pöytäkirjat~~ pöytäkirjojen otteet ovat nähtävillä yhdistyksen WWW-sivuilla ja ilmoitustaululla, kun ne on hyväksytty.
  5. Yhdistyksen hallituksen kokousten ~~pöytäkirjat~~ pöytäkirjojen otteet ovat nähtävillä WWW-sivuilla, kun ne on hyväksytty.
  6. Muiden tahojen sähköiset tiedotteet kootaan erilliseen sähköpostiin (Perjantaiprofetia), joka lähetetään jäsenistölle kerran viikossa opetusperiodien aikana ja muina aikoina tarvittaessa. Nopeammasta tiedotuksesta on sovittava erikseen. Muut tahot saavat myös luvan pyydettyään käyttää yhdistyksen ilmoitustauluja, mikäli mainostettu tapahtuma ei kilpaile yhdistyksen oman toiminnan kanssa eikä se ole yhdistyksen arvojen tai sääntöjen vastaista.
  7. Hallitus välittää hallituksen sähköpostilistalle tulleet viestit asiasta vastaaville toimihenkilöille.
  8. Perjantaprofetiaan sisällytetään hallituksen viimeisimmän kokouksen päätösluettelo sekä kooste keskustelunaiheista.
  9. Yhdistyksen viesteissä on englanninkielinen käännös tai tiivistelmä.

1. **Opiskeluvälineiden hankinta ja lainaus**

**Tavoite**

Yhdistys painattaa matemaattisten ja fysikaalisten tieteiden kurssien luentomonisteita ja myy niitä voittoa tavoittelematta. Monisteita myydään jäsenille hieman halvemmalla kuin ei-jäsenille. Monisteita myydään yhdistyksen varastotilalla. Vanhoja tenttikysymyksiä on nähtävillä yhdistyksen toimistolla. Mikäli tarvetta ilmenee, yhdistys järjestää opintomateriaalien ryhmätilauksia kustannusten pienentämiseksi. Jäsenistöllä on mahdollisuus käyttää yhdistyksen omistamia toimistotarvikkeita sekä tietokonetta. Käsikirjastoa, joka on jäsenistön käytettävissä yhdistyksen toimistolla, laajennetaan tarpeen, kysynnän ja resurssien mukaan.

**Toteutustavat**

* 1. Yhdistyksen hallitus hankkii luennoitsijoilta ~~alkuperäisversiot~~ luentomonistei~~s~~ta ja painattaa niitä kurssin arvioidun osallistujamäärän mukaan. Monisteita myydään edelleen jäsenistölle omakustannushintaan.
  2. Jokaista uutta painatettua monistetta lisätään yksi kappale monistearkistoon.
  3. Yhdistyksen toimistolla olevat toimistotarvikkeet ovat jäsenistön vapaasti käytettävissä. Hankintoja teh- dään hallituksen katsomien tarpeiden mukaisesti sekä jäsenistön tekemien aloitteiden perusteella. Myynnistä poistetuista ylijäämämonisteista tehdään suttupaperia tai ne kierrätetään asianmukaisesti.
  4. Yhdistyksen hallitus yhdessä tenttiarkistovastaavan kanssa ylläpitää yhdistyksen toimistolla paperista tenttiarkistoa.
  5. Yhdistyksen toimistolla on tietokone, joka on jäsenistön vapaassa käytössä.
  6. Yhdistys laajentaa fysikaalisten ja matemaattisten tieteiden käsikirjastoaan tarpeen mukaan. Valituista monisteista on painokset joko fysiikan opiskelijoiden ryhmätyötilassa tai matikkapajalla.
  7. Jäsenistö saa käyttää yhdistyksen opintomateriaaleja opiskelijoille suunnatuissa tiloissa.
  8. Yhdistys auttaa ~~peruskurssien~~ jäsenistöä tarvittaessa kirjallisuuden hankinnassa esimerkiksi yhteistilauksen tai yhteistyön muodossa.

1. **Päivystys**

**Tavoite**

Hallituksen edustaja päivystää yhdistyksen toimistolla tiistaisin, keskiviikkoisin ja torstaisin 75 minuutin ajan kontaktiopetusviikkojen aikana. Päivystysajat ilmoitetaan yhdistyksen ilmoitustaululla ja WWW-sivuilla tapahtumakalenterissa. Päivystysaikoina on mahdollisuus hyödyntää toimiston tarjoamia palveluja. Päivystäjä neuvoo ja opastaa toimistolla asioivia.

**Toteutustavat**

* 1. Hallitus valitsee kokouksissaan seuraavat päivystäjät.
  2. Päivystyksiä järjestetään opetusperiodien aikana sekä tarpeen vaatiessa myös muina aikoina.
  3. Laskiaistiistaina järjestetään minttukaakaopäivystys, jossa on tarjolla minttukaakaota jäsenistölle ja laitosten väelle.
  4. Huhtikuun lopulla järjestetään vappujuomapäivystys, jossa on tarjolla vappujuomaa jäsenistölle ja laitosten väelle.
  5. Lähellä yhdistyksen perustamisvuosipäivää järjestetään alkoholiton syntymäpäiväkahvitus, jossa tarjolla on kuumaa juotavaa ja pientä muuta tarjoilua jäsenistölle ja laitosten väelle.
  6. Joulukuussa järjestetään glögipäivystys, jossa on tarjolla glögiä ja pipareita jäsenistölle ja laitosten väelle.

Päivystys pidetään mahdollisuuksien mukaan mahdollisimman lähellä ajankohtaa 12.12. klo 12.12. Päivystyksen yhteydessä järjestetään piparkakkuteoskilpailu.

* 1. Yhdistyksen järjestämissä kahvituksissa käytetään reilun kaupan teetä ja kahvia.

1. **Ekskursiot**

**Tavoite**

Yhdistys järjestää yritys-, laitos- ja ainejärjestövierailuja sekä kulttuuriekskursioita Suomessa ja ulkomailla joko itsenäisesti tai yhteistyössä saman alan opiskelijoiden kanssa yhdistyksen voimavarojen ja jäsenistön kiinnostuksen asettamissa puitteissa. Yhdistys osallistuu fysiikan ja matematiikan opiskelijoiden IntegraatioFest-tapahtumaan.

**Toteutustavat**

* 1. Yhdistys osallistuu IntegraatioFest-tapahtumaan tiedottamalla aikatauluista ja hinnoista jäsenistölle sekä tukemalla osallistujia matkakustannuksissa.
  2. Yhdistys hakee vuoden ~~2024~~ 2025 IntegraatioFest-tapahtuman järjestämistä Turussa.
  3. Yhdistys vastaanottaa saman alan opiskelijoita muilta paikkakunnilta vieraakseen ja järjestää pyydettäessä vieraille ohjelmaa sekä majoitusmahdollisuuden.
  4. Yhdistys järjestää ekskursion johonkin toiseen opiskelukaupunkiin.
  5. Yhdistys järjestää yritysekskursioita, joiden tavoitteena on tutustuttaa jäsenistöä työelämään.

1. **Urheilu**

**Tavoite**

Yhdistys lähettää joukkueita muiden tahojen järjestämiin urheilutapahtumiin. Yhdistys tarjoaa ainakin yhden viikoittaisen urheiluvuoron jäsenistölleen lukuvuoden aikana yhteistyössä muiden ainejärjestöjen kanssa. Uusia urheilutapahtumia järjestetään ideoiden pohjalta.

**Toteutustavat**

* 1. Yhdistys järjestää vähintään kahdeksasta osakilpailusta koostuvan Ewert Kup -turnauksen, joka koostuu sellaisista lajeista kuten Akateemisen Neppiksen MM-kilpailut ja Delta Regatta.
  2. Yhdistys osallistuu jäsenistön aktiivisuuden mukaan CampusSport Cupin osakilpailuihin.
  3. Yhdistys järjestää vakituisen urheiluvuoron yhteistyössä muiden järjestöjen kanssa tai yksin.
  4. Yhdistys järjestää lajikokeiluja, joilla tutustutetaan jäsenistöä uusiin urheilulajeihin.
  5. Syys-lokakuussa järjestetään uusille opiskelijoille ja tuutoreille suunnattu lajikokeilu, esim pilttikiipeily.
  6. Yhdistys osallistuu Akateemisen kyykän MM-kilpailuihin virallisella edustusjoukkueella.

1. **Lehti**

**Tavoite**

Yhdistys julkaisee Potenssi-lehteä. Sen tarkoituksena on toimia tiedotuskanavana sekä viihdyttää ja kehittää jäsenistön kirjallista ilmaisutaitoa. Lehti julkaistaan ~~myös~~ yhdistyksen WWW-sivuilla. Lehden tekemisestä vastaa ~~päätoimittaja(t) yhdessä toimittajakunnan kanssa~~ Potenssi-toimikunta.

**Toteutustavat**

* 1. Yhdistyksen hallitus valitsee ~~lehdelle yhden tai useamman päätoimittajan~~ Potenssi-toimikunnalle puheenjohtajan, joka kokoaa toimikunnan~~. Päätoimittaja(t) kokoaa ympärilleen (vaihtuvan) toimittajakunnan, joka tuottaa sisältöä lehteen.~~
  2. Lehti on jäsenistön saatavilla yhdistyksen toimistolla, kun se on saapunut painosta. Lehden levikki päätetään numeroittain.
  3. Lehti voidaan julkaista myös pelkästään sähköisenä.
  4. ~~Päätoimittaja(t)~~ Toimikunta järjestää kahdesti vuodessa lehden suunnitteluillan.

1. **Kulttuuri**

**Tavoite**

Yhdistys järjestää kulttuurimatkoja, -iltoja ja -tapahtumia jäsenistön kiinnostuksen ja hallituksen harkinnan mukaisesti.

**Toteutustavat**

* 1. Yhdistyksen hallitus kartoittaa jäsenistön kiinnostusta kulttuuritapahtumiin vähintään lukukausien alussa.
  2. Yhdistys järjestää mahdollisuuksien ja jäsenistön kiinnostuksen mukaan kulttuuriexcursioita esimerkiksi konsertteihin tai teattereihin.
  3. Yhdistys järjestää ryhmätilauksen HybridiSpeksiin.
  4. Yhdistyksen toimistolle tilataan jäsenistön luettavaksi Turun Sanomat sekä Aku Ankka.
  5. Yhdistys pitää lukupiiriä yhdessä halukkaiden järjestöjen kanssa.

1. **Yhdistyksen omat tuotteet**

**Tavoite**

Yhdistys organisoi syksyisin uusien jäsenien opiskelijahaalareiden yhteistilauksen. Tämän lisäksi voidaan tehdä jäsenistön kiinnostuksen mukaan myös muita vaatteiden yhteistilauksia. Yhdistys hankkii myytäväksi kangasmerkkejä, tarroja sekä muita tuotteita.

**Toteutustavat**

* 1. Yhdistys järjestää uusille opiskelijoille haalareiden yhteistilauksen ja tekee valmiin hakemuspohjan kerättäviä haalarimainoksia varten.
  2. Yhdistys painattaa maltillisella voitolla kannatustuotteita, kuten yhdistyksen logolla varustettuja vaatteita.
  3. Yhdistyksen jäsenille myydään jäsennauhaa.
  4. ~~Yhdistyksen hallitus perustaa laulukirjatoimikunnan, jonka tehtävä on valmistella ja suunnitella uusi painos Deltan laulukirjalle. Laulukirjan päivityksen jälkeen yhdistys myy sitä jäsenistölle.~~

1. **Illanvietot**

**Tavoite**

Yhdistys järjestää illanviettoja jäsenistön kiinnostuksen mukaan yhteistyössä turkulaisten yö- kerhojen ja muiden palveluntarjoajien kanssa. Yhdistys järjestää myös sitsejä, alkoholittomia seurapeli-iltoja ja joulun aikaan juhlavan tilaisuuden. Illanviettoja järjestettäessä tehdään toisinaan yhteistyötä muiden ainejärjestöjen kanssa. Yhdistys järjestää kevätlukukauden päättävän saunaillan. Lisäksi järjestetään muita illanviettoja tarpeen mukaan.

**Toteutustavat**

* 1. Yhdistys järjestää illanviettoja yhteistyössä paikallisten ravintoloiden kanssa noin kerran kuukaudessa opetusperiodien aikana. Nämä tapahtumat toteutetaan ensisijaisesti yhteistyössä muiden ainejärjestöjen kanssa.
  2. Yhdistys järjestää rastikierrosmuotoiset Deltan Kaljaviestit, joita järjestetään yksi keväällä ja yksi syksyllä (Legendaarinen). Kevään kaljaviesti voidaan järjestää myös yhteistyössä toisen ainejärjestön kanssa.
  3. Yhdistys järjestää syyslukukaudella SuperTuutori-tapahtuman omin voimin.
  4. Yhdistys järjestää alkoholittoman seurapeli-illan vähintään kerran jokaisena opetuskuukautena. Tapahtuma järjestetään Turku-salissa tai vastaavassa tilassa. Yhdistys ylläpitää pelivarastoa tapahtumaa varten.
  5. Yhdistys järjestää vuoden aikana vähintään kolmet sitsit. Näistä tapahtumista yksi on varattu ensisijaisesti uusille opiskelijoille sekä tuutoreille.
  6. Yhdistys järjestää joulun aikaan juhlavan tilaisuuden syyslukukauden päättävänä tilaisuuteensa sopivassa tilassa.
  7. Yhdistys järjestää kevätlukukauden päättävän saunaillan ~~Turilassa tai vastaavassa paikassa.~~ paikassa, jossa on yöpymis- ja uintimahdollisuus.
  8. Yhdistys järjestää kesän aikana jonkin illanvieton (esimerkiksi rapujuhlat).
  9. Yhdistys järjestää välivuosijuhlat lähellä yhdistyksen perustamispäivää.
  10. Yhdistys järjestää muita illanviettoja jäsenistön kiinnostuksen mukaan.

1. **Saavutettavuus**

**Tavoite**

Yhdistys turvaa kaikille jäsenilleen mahdollisuuden osallistua toimintaan. Kaikkia yhdistyksen tapahtumiin osallistuvia kohdellaan yhdenvertaisesti.

**Toteutustavat**

* 1. Kaikissa tapahtumissa, joissa on tarjolla alkoholia, on tarjolla myös alkoholiton vaihtoehto.
  2. Yhdistys ottaa selvää tapahtumapaikkojen esteettömyydestä ja suosii paikkoja, joihin on esteetön pääsy.
  3. Jos tapahtumassa on ruoka- ja juomatarjoilua, yhdistys hankkii samantasoisia tarjoiluja kaikille osallistujille ruokavaliosta ja -rajoitteista riippumatta.
  4. Yhdistyksen nettisivuja kehitetään saavutettavammiksi esimerkiksi ottamalla lukulaitteiden käyttäjät huomioon.
  5. Yhdistyksen toiminnassa noudatetaan TYYn turvallisen tilan periaatteita. Kaikkeen toiminnassa havaittuun epäasialliseen käytökseen puututaan välittömästi.
  6. Yhdistyksellä on nimetty yhdenvertaisuusvastaava, johon voi olla yhteydessä myös anonyymisti.
  7. Yhdistys madaltaa, esimerkiksi avoimella viestinnällä, jäsenistön kynnystä lähteä toimintaan aktiivisesti mukaan.
  8. Yhdistyksen tapahtumissa on nimetty häirintäyhdyshenkilö, joka esitellään tapahtumassa.

1. **Kestävä kehitys**

**Tavoite**

Yhdistys toimii kestävän kehityksen periaatteiden mukaisesti. Yhdistys panostaa toiminnassaan kierrätykseen ja jätteiden vähentämiseen sekä suosii kestävämpää ruuankulutusta.

**Toteutustavat**

* 1. Yhdistys vähentää kertakäyttöastioiden käyttöä esimerkiksi käyttämällä Tyyma-astiastoa sitseillä.
  2. Yhdistys kehittää toimiston ja tapahtumien kierrätysmahdollisuuksia.
  3. Yhdistys vähentää yksittäispakattujen ruokien tarjoilua.
  4. Yhdistyksen tapahtumissa, lukuunottamatta rapujuhlien ja joulujuhlan kaltaisia tapahtumia, tarjoillaan vain kasvisruokaa.

1. **~~Yhdistyksen sääntöjen päivittäminen~~**

**~~Tavoite~~**

~~Yhdistys päivittää sääntöjä tarpeellisuuden mukaan. Sääntöjen päivittämisen valmistelu on huolellista, avointa ja siinä käytetään aktiivisesti asiantuntija-apua. Sääntöjen päivittämistä varten järjestetään tarvittaessa ylimääräisiä yhdistyksen kokouksia.~~

**~~Toteutustavat~~**

* 1. ~~Yhdistyksen vuonna 2022 nimetty sääntötoimikunta jatkaa tarvittaessa työtään vuoden 2022 toimintasuunnitelman mukaisesti.~~
  2. ~~Yhdistyksen hallitus käsittelee sääntötoimikunnan esitykset ja tarvittaessa tuo esityksen yhdistyksen kokoukseen.~~